Rikosuhripäivystys

Tiedote asiakkaille 18.3.2020. Saattaa muuttua nopeasti.

Koronavirus tai COVID-19 -pandemia aiheuttaa nyt suuria muutoksia monissa palveluissa ja Suomen hallitus on ohjeistanut ihmisiä ryhtymään sellaisiin toimiin, joilla pyritään hidastamaan viruksen leviämistä ja estää sen tarttuminen riskiryhmiin kuuluviin. Tässä tärkeää tietoa viruksesta ja siitä, miten kannattaa toimia estääkseen viruksen leviäminen tai jos epäilee sairastuneensa koronavirukseen. Myös oireeton henkilö voi tartuttaa viirusta eteenpäin. 

Yleistä tietoa koronavirukseen varautumisesta:

1. Hallitus on kieltänyt yli 10 hengen yleiset tapaamiset ja suositellut, että kaikki välttelisivät mahdollisimman paljon sosiaalista kanssakäymistä ja pyrkisivät olemaan kotona. Ulkoilmassa oleskelua ei ole kielletty ja jos olet oireeton, voit käydä esim. kaupassa, apteekissa, tai noutamassa ravintolasta ruokaa. Kaikkia ihmisiä neuvotaan kuitenkin pitämään vähintään metrin väli toisiin ihmisiin. Mikäli se on mahdollista, töitä neuvotaan tekemään etänä.
1. Koulut 4. luokasta ylöspäin ovat pääosin kiinni ja opetusta yritetään järjestää etänä. Jos lapsellasi ei ole tietokonetta tai muuta tarvittavaa välinettä, tulee olla yhteydessä kouluun ja katsoa, voisiko sellaisen järjestää koulun kautta. Päiväkodit ovat avoinna ja luokille 1-3 järjestetään edelleen lähiopetusta. Tämä siksi, että etenkin terveydenhuollon, kauppojen, siivousalan jne työntekijät, jotka eivät voi tehdä työtään etänä, voivat edelleen viedä pienet lapsensa hoitoon tai kouluun. Mikäli joku vanhemmista on kotona tai etätyö on mahdollista, suositellaan kuitenkin vahvasti pitämään lapsi kotona.
1. Koronavirus tarttuu nimenomaan hengityksen (ja etenkin yskimisen/aivastamisen) kautta, kun ilmaan lentää ihmisen suusta pisaroita ja ne pääsevät toisen ihmisen limakalvoille. Mikäli yskäiset tai aivastat, on siis erittäin tärkeää, että teet sen kyynärtaipeeseesi tai nenäliinaan. Pese kädet saippualla 20 sekunnin ajan säännöllisin väliajoin sekä aina, kun olet esimerkiksi käynyt ulkona. Mikäli pesumahdollisuutta ei ole, käytä käsidesiä. Vältä koskemista kasvoihisi, etenkin jos et ole juuri pessyt käsiäsi. 
1. Virus ei yleensä aiheuta vakavia, sairaalahoitoa vaativia oireita. Joillekin tulee vain lieviä flunssaoireita, kuten lämpöä, pää- tai kurkkukipua, lievää yskää ja/tai väsymystä. Jos sinulla on lieviäkin flunssaoireita, on erittäin tärkeä, ettet poistu kotoasi minnekään. Vaikka sinulle tulisikin vain lieviä oireita, voit vahingossa tartuttaa taudin jollekin muulle, jolle tulee vakavia, sairaalahoitoa ja jopa henkeä uhkaavia oireita. Pyri siis vähänkin sairastuttuasi pysymään kokonaan kotona, ja pyydä jotain tuttavaa käymään esim. apteekissa tai ruokakaupassa puolestasi. Tällaisessa karanteenissa tulee olla myös silloin, jos olet ollut läheisessä yhteydessä ihmiseen, jonka tiedät sairastuneen epäiltyyn koronavirukseen, tai jos kuulut riskiryhmään. Kaikki ulkomailta tulevat henkilöt ovat myös karanteenissa 14 päivän ajan.
1. Riskiryhmiin kuuluvilla on suurempi mahdollisuus saada vakavia oireita viruksesta. Riskiryhmiin kuuluvat esimerkiksi yli 70-vuotiaat sekä ihmiset, joilla on keuhko-, sydän- maksa- tai munuaissairaus tai syöpä. Myös ylipaino ja päivittäinen tupakointi voivat lisätä riskiä saada vakavia oireita. Vakavia oireita on kuitenkin tullut myös joillekin sellaisille, jotka eivät kuulu näihin riskiryhmiin. Viranomaiset uskovat, että virus ei tartu raskaana olevalta äidiltä sikiöön. Raskaana olevilla ei ole muita korkeampaa mahdollisuutta sairastua tai saada vakavia oireita viruksesta.
1. Jos sinulle tulee oireita, älä mene heti sairaalaan tai terveyskeskukseen äläkä soita terveysneuvontaan jos oireesi ovat vain yllä kuvattuja lievempiä flunssaoireita. Tällä varmistetaan se, että terveydenhoidossa on resursseja hoitaa ja neuvoa heitä, joilla on ammattilaishoitoa vaativia oireita. Mikäli menet lieväoireisena sairaalaan, sinut lähetetään joka tapauksessa kotiin, eikä mahdollista koronatartuntaa testata. Lisäksi on riski, että tartutat käynnilläsi muita. 
1. Sairaalaan tai terveyskeskukseen tulee ehdottomasti mennä silloin, jos sinulla on vakavampaa hengenahdistusta tai menet niin huonoon kuntoon, ettet selviä kotona. Tällöin soita ennalta mikäli mahdollista, jotta terveydenhuollon henkilökunta osaa varautua tuloosi ja pukea tarvittavat suojavarusteet päälle. 

Miten korona vaikuttaa RIKUn toimintaan?

1. RIKUn työntekijöitä ja tukihenkilöitä on ohjeistettu välttämään asiakkaiden tapaamista kasvokkain tartuntariskin vähentämiseksi. Yritämme järjestää tapaamisia esim. videolinkin tai whatsapp-videopuhelun kautta. Poliisikuulusteluja ja oikeudenkäyntejä, joita ei ole välttämätön pitää nyt, siirretään myöhemmälle ajankohdalle.
1. Jos kuitenkin on välttämätöntä tavata RIKUssa tai kuulustelusi/oikeudenkäyntisi järjestetään, seurataan tapaamisilla samoja ohjeita kuin muutenkin: emme voi kätellä tai muuten koskettaa ja pyrimme pitämään metrin välin tapaamisessa mukana olevien ihmisten välillä. Tapaamisille tultaessa ja sieltä poistuessa ohjeistamme kaikkia osallistujia pesemään kädet saippualla. Mikäli jollakin osallistujalla on edes lieviä flunssaoireita, hän ei voi osallistua tapaamiseen. Myös sellaisia, joiden kotona on vakavaan riskiryhmään kuuluvia henkilöitä, neuvotaan välttämään osallistumista tapaamisiin.

Suomen hallitus antaa tilannekatsauksen päivittäin. Ohjeistukset saattavat siis muuttua nopeastikin. 
Ajankohtaista tietoa: tähän lisätään linkki, kun tiedämme, mistä ajankohtaista koronatietoa saa eri kielillä

